cyanic-selkie/wikianc huggingface dataset:
Moeda de Terra Nova
Emisións anónimas
Outras dúas emisións posteriores carecen de mención ao emisor e tamén á localización xeográfica. Coñécense senllas moedas de medio penique, unha primeira con data de 1858 e unha segunda con data de 1860:
Cesarea Marítima
Construción do porto de Sebastos
Aínda que se descoñece se este tsunami simplemente danou ou destruíu completamente o porto, sábese que no século VI o porto estaba inservible e hoxe os pantaláns están a máis de 5 metros baixo a auga.
Capital da provincia romana
No século III, os sabios xudeus eximían a cidade da lei xudía, ou Halakha, xa que, por esta época, a maioría dos habitantes eran non xudeus. A cidade era principalmente un centro comercial que dependía do comercio.
Segundo Xosefo, o estalido da revolta xudía do 66 d.C. foi provocado polos gregos dunha casa de comerciantes de Cesarea que sacrificaban paxaros diante dunha sinagoga local.
Guerra Civil de 1947–48
A Guerra Civil comezou o 30 de novembro de 1947. En decembro de 1947, un notable da aldea, Tawfiq Kadkuda, achegouse aos xudeus locais nun esforzo por establecer un acordo de non belixerancia. O 31 de xaneiro de 1948 un ataque do grupo Lehi a un autobús que saía de Qisarya, no que morreron dous persoas e resultaron feridas outras seis, precipitou a evacuación da maior parte da poboación, que fuxiu cara á achegada al-Tantura. A Haganah ocupou entón a aldea porque a terra era propiedade da Asociación de Colonización Xudía de Palestina e, temendo que os británicos os obrigasen a marchar, decidiron demoler as casas. Isto fíxose entre o 19 e o 20 de febreiro, despois de que os residentes restantes fosen expulsados e as casas fosen saqueadas. Segundo Benny Morris, a expulsión da poboación tiña máis que ver coa inmigración ilegal xudía que coa guerra civil en curso. No mesmo mes os beduínos 'Arab al Sufsafi e Saidun, que habitaban as dunas entre Qisarya e Pardes abandonaron a zona.
Thomas K. DeLorey
Traxectoria
Thomas DeLorey cursou os seus estudos superiores na Universidade Estatal Wayne, en Míchigan, a súa cidade natal, onde se graduou en 1972.
O decembro do ano seguinte ingresou no cadro da revista numismática Coin World como corrector de probas e en maio de 1974 foi nomeado editor adxunto da sección "Collectors' Clearinghouse".
Comuna del Foxo
Forma de vida
Diversas persoas vinculadas á Comuna foron relatando como se organizaban a subsistencia e as relacións sociais nun xeito de vida que se postulaba contrario aos hábitos e esixencias do capitalismo. A gandaría, as prácticas de autoconsumo, os cultivos, a pesca, as pequenas vendas e a alimentación alternativa servían, nun contexto de traballo colectivo, para garantir a supervivencia. Concedíase especial importancia á solidariedade de grupo e ás actividades lúdicas; no que atingue á vertebración social, a figura dos contratos (de calquera tipo, tamén o de vida en parella) estaba ausente.
Outeiro, Francos, Guntín
Outeiro é un lugar da parroquia de Francos no concello lucense de Guntín na comarca de Lugo.
Gwynedd
Xeografía
Ten unha extensión de 2.548 km². Abarca o territorio dos antigos condados de Carnavon, Anglesey, Merioneth, o distrito rural de Edeyrnion e algunhas parroquias de Denbigh: Llanrwst, Llanstaffraid Glan Conwy, Eglwysbach, Llanddoged e Tir Ifan.
Atraccións turísticas
Puntos de interese turístico destacado son Portmeirion, as covas de lousa de Llechwedd e os castelos de Caernarfon, Penrhyn e Harlech. A casa natal de T. E. Lawrence, que inspirou Lawrence de Arabia, atópase en Gwynedd, e aínda que é propiedade privada recibe continuas visitas. O bar do albergue está decorado con camelos e motivos referentes a el. O bardo Hedd Wyn, tamén naceu nunha aldea de Gwynedd. A súa casa natal recibiu un premio británico pola súa conservación. Recibe visitantes e construíuse un centro de exposicións para remarcar o impacto da guerra na comunidade.
Outeiro, Monte de Meda, Guntín
Toponimia
A orixe do topónimo é o latín, que é unha parte alta ou elevación do terreo.
Wa Islamah
Wa Islamah (en وا اسلاماه) é un filme exipcio de 1961 dirixido por Enrico Bomba e Andrew Marton. O filme foi escollido como candidato de Exipto para o Óscar ó mellor filme en lingua non inglesa na 34ª edición dos premios, mais finalmente non foi nomeado.
David, Panamá
Toponimia
O nome de David foi dado polos xudeus conversos que chegaron nas súas primeiras viaxes a América logo da Inquisición e cristianización forzada iniciada en España, segundo informes de fontes varias. Ademais, naquel lugar pasaba o camiño que comunicaba a América Central coa cidade de Panamá, este camiño era chamado "Paso da Sacra" ou "Camiño Real".
R4: Ridge Racer Type 4
R4: Ridge Racer Type 4 (リッジレーサータイプ4) (coñecido como Ridge Racer Type 4 en Europa) é un videoxogo de carreiras desenvolvido e publicado por Namco para a Playstation. É o cuarto título da serie de videoxogos Ridge Racer e o derradeiro dos estreados para a consola PlayStation. Lanzouse o 3 de decembro de 1998 no Xapón e o ano seguinte en Europa e América do Norte. Posteriormente estreouse para PlayStation Network en 2011, e de novo en 2023 para PlayStation 4 e PlayStation 5, e está dispoñible en PlayStation Classic dende o 3 de decembro de 2018. É o primeiro xogo da serie Ridge Racer de PlayStation en usar sombreado Gouraud en polígonos.
Lista de especies de Aspergillus
Lista de especies de fungos do xénero Aspergillus.
Especies
O xénero Aspergillus comprende varios centos de especies de fungos. Había 817 rexistros como especies aceptadas por Species Fungorum en febreiro de 2023, aínda que esta lista tamén inclúe os sinónimos; Na seguinte lista, se non se mencionan os autores (ou datas de publicación), entón a especie non está na lista de Species Fungorum.
David T. Alexander
Traxectoria
Ao longo da súa carreira colaborou con diversas publicacións periódicas do ámbito numismático, como COINage, First Strike, FUN Topics, Numismatic News ou PNG Report, e mantivo unha columna en Coin World titulada The Research Desk.
Des Rocs
Xira Alive e A Real Good Person in a Real Bad Place (2021)
Na primavera de 2021, Des Rocs anunciou a xira Alive cun concerto en streaming (o "Des Rocs Alive Virtual Concert"). Ao comezo do outono de 2021, iniciou unha xira, con concertos en máis de 20 cidades dos EUA, que rematou no Bowery Ballroom da cidade de Nova York. O concerto virtual, no cal estreou o EP This is Our Life, rematou co tema "Tick", do que sería o seu próximo álbum, xa previamente anunciado. A letra do tema tamén aludía ao título de dito álbum, A Real Good Person in a Real Bad Place.
Doaa al-Karawan
Doaa al-Karawan (en دعاء الكروان) é un filme exipcio de 1959 dirixido por Henry Barakat e baseado nunha novela do escritor Taha Hussein. Está protagonizado por Faten Hamama e Ahmed Mazhar. O filme foi escollido como candidato de Exipto para o Óscar ó mellor filme en lingua non inglesa na 32ª edición dos premios, mais finalmente non foi nomeado.
Estrutura terciaria dos ácidos nucleicos
Empillamento coaxial
A maioría das estruturas terciarias do ARN ben estudadas conteñen exemplos de empillamento coaxial. Algúns exemplos prominentes son o ARNtPhe, os intróns do grupo I, os intróns do grupo II e os ARNs ribosómicos. As estruturas cristalinas do ARNt revelaron a presenza de dúas hélices estendidas que se orixinan por empillamento coaxial do talo aceptor de aminoácidos co brazo T, e o empillamento dos brazos D e anticodón. Estas interaccións no ARNt orientan o talo anticodón perpendicularmente ao talo aminoácido, orixinando a estrutura terciaria con forma de L funcional. Nos intróns do grupo I, demostrouse que as hélices P4 e P6 teñen empillamento coaxial usando unha combinación de métodos bioquímicos e cristalográficos. A estrutura cristalina de P456 proporcionou unha visión detallada de como o empillamento coaxial estabiliza o empaquetamento de hélices de ARN en estruturas terciarias. No intrón do grupo II de autoempalme de Oceanobacillus iheyensis, os talos IA e IB empíllanse coaxialmente e contribúen á orientación relativa das hélices que constitúen unha unión de cinco vías. Esta orientación facilita o pregamento correcto do sitio activo dun ribocima funcional. O ribosoma contén numerosos exemplos de empillamento coaxial, incluíndo segmentos empillados de ata 70 bp.
Hilde Holger
Carreira
A súa interpretación “Apsaras” (1983) explotou as súas experiencias na India. No verán de 1983 Holger volveu á India, onde traballou como coreógrafa para un grupo grande de danza dirixido por Sachin Shankar.
Legado
Hilde Holger deixou unha marca moi forte en tres xeracións de bailaríns, e en quen traballaba con coreografía. Cando estaba ensinando, as súas expectativas eran altas e non tiña medo de correr riscos. Aceptaba as persoas sen prexuízo, tamén aquelas discapacitadas. Só esperaba sinceridade por parte de todos.
Eduardo de Almeida Navarro
Traxectoria
Eduardo Navarro graduouse en Xeografía na Universidade Estatal de São Paulo e en estudos clásicos na Universidade de São Paulo. En 1995, doutorouse cunha tese sobre a cuestión das linguas no Renacemento. En 1997, publicou Anchieta: vida e pensamentos, un libro sobre o sacerdote xesuíta español José de Anchieta, autor de Arte de Gramática da Língua mais Usada na Costa do Brasil sobre a lingua tupí antiga e un dos primeiros autores da literatura do Brasil.
Literatura tupí
Foi o responsable de escribir o prefacio e as notas da reedición do libro Uma festa brasileira de Ferdinand Denis, e traduciu parte del directamente da lingua tupí antiga. A primeira edición dese libro fora publicada en 1850 en París. A nova edición foi lanzada en outubro de 2007, cunha versión bilingüe en francés e portugués. O anaco traducido por Navarro foi Poemas brasílicos, do padre Cristóvão Valente.
Renacemento da lingua tupí
Tamén se institucionalizou a lingua tupí no currículo das escolas indíxenas. De feito, a materia impártese dende os primeiros anos ata o bacharelato.
No cinema
Ademais deste filme, Navarro tamén traduciu algúns diálogos da miniserie A Muralha, da Rede Globo.
Patrimonio da Humanidade nos Países Baixos
miniatura|180px| [[Ficheiro:Welterbe.svg|55px 70px ]]
Patrimonio da Humanidade
{{Legend|#D0E7FF|* Sitio transnational|outline=silver}}
Alberto Santos Dumont
Primeiros anos e familia
miniatura|esquerda|Casa natal de Alberto Santos Dumont, actual [[Museo de Cabangu]] Alberto Santos Dumont naceu na cidade de Palmira (Minas Gerais), sexto fillo do matrimonio de Henri Dumont e Francisca dos Santos. Os seus avós paternos eran François Dumont e Euphrasie Honoré, ambos de nacionalidade francesa. François viaxou ao Brasil en busca de pedras preciosas para o negocio de ourive que tiña o seu sogro. Alí tivo tres fillos, e morreu prematuramente. Henri Dumont formouse na École des Arts et Métiers de París, grazas á axuda do seu padriño, especializándose en enxeñaría. Ao regresar a Brasil, foi empregado traballando no servizo de obras públicas da cidade de Ouro Preto. Casou en 1856 con Francisca dos Santos, trasladándose a Palmira por mor das obras de construción do ferrocarril Don Pedro II (Central do Brasil), que unía Río de Janeiro co estado de Minas Gerais, asumindo a construción do tramo situado na Serra da Mantiqueira e instalando o seu campamento de obras na localidade de Cabangu, preto de Palmira. Alí instalouse coa súa esposa e tivo o seu fillo, Alberto.
Máis pesado có ar
Nese ano Ernest Archdeacon instituíu a Copa Archdeacon para un voo mínimo de 25 metros cun aparello máis pesado có ar e autopropulsado. Tamén se instituíu o Premio Aeroclub de Francia de 1500 francos para un voo de 100 metros cun aparello coas mesmas características que os da Copa Archdeacon. En abril de 1902 viaxou aos Estados Unidos, onde visitou os laboratorios de Thomas Alva Edison en Nova York, e foi recibido na Casa Branca polo entón presidente Theodore Roosevelt.
Últimos anos
Ese ano foi ingresado no sanatorio de Valmont-sur-Territet en Suíza. En maio de 1927 foi convidado polo Aeroclub de Francia para presidir o banquete de homenaxe a Charles Lindbergh pola travesía do Atlántico, mais declinou a invitación polo seu estado de saúde. Pasou un tempo convalecente en Glion, Suíza e máis tarde regresou a Francia. Volveu ao Brasil no barco Cap Arcona en 1928. A cidade de Río de Xaneiro recibiuno con festexos. Porén, produciuse un accidente cando o hidroavión da empresa Condor Syndikat que levaba o nome de Santos Dumont o ía recibir, ao sobrevoar o barco onde se atopaba, estrelouse sen deixar superviventes. O avión levaba xente notable do mundo da enxeñería. Abatido, suspendeu as festas e volveu a París.
Alicia Fernández Calvete
Traxectoria
Alicia Fernández Calvete era filla de mestres. Estudou Medicina na Universidade de Santiago de Compostela obtendo unhas brillantes cualificacións, mentres que a súa irmá Marianela estudou Farmacia. Alicia despois marchou a Madrid para licenciarse en estomatoloxía na Universidade Central en 1953. En Madrid tamén formouse en odontoloxía no Gran Hospital.
Cimadevila, Lousada, Guntín
Cimadevila é un lugar da parroquia de Lousada no concello lucense de Guntín na comarca de Lugo.
Neurospora crassa
Neurospora crassa utilízase como organismo modelo porque é fácil de cultivar e ten un ciclo de vida haploide que fai que a súa análise xenética sexa simple porque os caracteres recesivos se mostrarán na descendencia. A análise da súa recombinación xenética facilítase pola disposición ordenada dos produtos da meiose nas súas ascósporas. Secenciouse o seu xenoma completo, o que facilita os estudos.
O ciclo sexual
Un peritecio maduro pode conter ata 300 ascos, cada un deles derivado da fusión de núcleos diploides idénticos. Normalmente, na natureza, cando madura o peritecio as ascósporas son exectadas ao aire bastante violentamente. Estas ascósporas son resistentes á calor e, no laboratorio, cómpre quentalas a 60 °C durante 30 minutos para inducir a xerminación. Para as cepas normais, todo o ciclo sexual tarda de 10 a 15 días. Nos ascos maduros que conteñen oito ascósporas, os pares de esporas adxacentes son idénticos en constitución xenética, xa que a última división é mitótica e porque as ascósporas están contidas no saco do asco que as mantén nunha orde definida, que está determinada pola dirección das segregacións nucleares durante a meiose. Como os catro produtos primarios tamén están situados nunha secuencia, o padrón de segregación de marcadores xenéticos da primeira división pode distinguirse do padrón de segregación da segunda división.
Lepa Mladjenovic
Activismo lésbico
En 1986 Mladjenovic e Suzana Tratnik participaron en representación de Iugoslavia na conferencia do Servizo Internacional de Información Lésbica en Xenebra. En 1990, xunto con outros activistas, fundou Arkadia, a primeira organización de gais e lesbianas de Belgrado. O grupo funcionou até 1997. En 1994 Mladjenovic converteuse na primeira lesbiana de Serbia en saír do armario durante unha emisión na televisión pública en que falou sobre cuestións gais e lesbianas en representación de Arkadia. O ano seguinte, xunto con outros activistas de Arkadia, formou Labris, a primeira organización lésbica. En 2001 describiu a experiencia:
Mladjenovic co-organizou a Marcha do Orgullo de Belgrado de 2001. Ela e outras asesoras lésbicas fundaron en 2012 o SOS Konsultacije za Lezbejke, unha liña telefónica de atención a lesbianas. Alí facilita obradoiros e presta asesoría psicolóxica dende 2017.
Método Moderno de Tupi Antigo
O tupí antigo é a lingua indíxena máis importante na construción cultural do Brasil. A través de vocabulario e moitos exercicios, o traballo pretende que o alumnado poida ler textos dos séculos XVI e XVII nesta lingua indíxena clásica. Tamén existe a preocupación por mostrar a influencia e penetración do antigo tupí na lingua portuguesa, na toponimia do Brasil e na súa literatura. O seu autor, especialista en tupí e profesor da Universidade de São Paulo, está considerado un dos grandes referentes na área.
Estrutura e contido
Método moderno de tupi antigo divídese en 36 leccións, que sempre comezan cun texto en tupí contextualizado na realidade indíxena. Despois de cada texto, aparecen novas palabras nun vocabulario, seguidas de explicacións gramaticais. A partir da lección 25, utilízanse pasaxes orixinais nestes textos introdutorios.
CFBDSIR 2149−0403
Descubrimento
CFBDSIR 2149-0403 foi descuberto polo proxecto franco-canadense de procura de ananas marróns, unha procura do ceo no infravermello próximo e confirmado polos datos do WISE. Philippe Delorme, do Instituto de Planetoloxía e Astrofísica de Grenoble en Francia e o seu equipo, incluídos investigadores da Universidade de Montréal no Canadá, detectaron a sinatura infravermella de CFBDSIR2149 usando o telescopio Canadá-Francia-Hawaii. Despois examinaron as propiedades do corpo co Very Large Telescope do Observatorio Europeo do Sur en Chile.
Dicionário de Tupi Antigo
Navarro obtivo a súa cátedra asociada en 2006 co seu dicionario, que foi perfeccionando ata que foi publicado pola Global Editora de São Paulo en 2013, o mesmo ano en que Navarro se converteu en profesor titular da USP. O autor afirma que foi necesaria a creación dun dicionario para que completase a súa tradución das Cartas dos indios Camarões.
Contido e produción da obra
A primeira parte é un vocabulario sinxelo portugués-tupí. Só están as palabras e as súas traducións, sen explicacións nin detalles. A segunda parte é o propio dicionario. Nel, coma no resto do libro, Navarro optou por actualizar a grafía empregada nas fontes primarias. Así, qu foi substituído por k, e ig escribiuse como y. A terceira parte do libro non é exhaustiva. Navarro afirmou que os traballos futuros deberían abordar un número moito maior de tupinismos e palabras de orixe tupí no portugués actual.
Fontes primarias empregads
Segundo Navarro, recompilouse e analizouse moita información sobre a lingua tupí, que antes estaba dispersa e inaccesible ao público en xeral. Só se utilizaron obras escritas ou publicadas nos séculos XVI e XVII. No século pasado deixou de falarse o tupí antigo, e aquí é onde se poden atopar os seus últimos documentos. Malia a súa antigüidade, o tupí antigo é a lingua indíxena brasileira máis coñecida.
Aquerusia
O lago de Aquerusia en Tesprocia ou Tersprotia, en Epiro, era o máis importante, e preto del corría o río Aqueronte. Outros lagos estaban en Hermione en Argólida, en Heraclea en Bitinia, entre Cumas e Miseno en Campania, e, segundo Plinio o Vello, en Menfis en Exipto.
Nameko
miniatura|210px|Un prato de [[soba con nameko]]
Sinómimos
Ademais de polo nome actualmente válido, a especie coñeceuse tamén polos sinónimos:
Características
É un cogomelo pequeno, cun chapeu de cor apardazada ou alaranxada e recuberto dunha fina película de textura xelatinosa. O seu pé é longo e delgado, de cor máis clara, cun anel amarelado na parte superior.
Cimadevila, A Mota, Guntín
Cimadevila é un lugar da parroquia da Mota no concello lucense de Guntín na comarca de Lugo.
Perfil ribosómico
Usos
Hai tres usos principais do perfil ribosómico: identificar rexións traducidas de ARNms, observar como se produce o pregamento dos péptidos nacentes e medir a cantidade de proteínas específicas que se sintetizan.
Convención Internacional sobre os Dereitos das Persoas con Discapacidade
O Protocolo Facultativo
O Convenio e o seu Protocolo Facultativo entraron en vigor o 3 de maio de 2008. Na primeira Conferencia dos Estados Partes, os países que ratificaron o Convenio elixirán expertos independentes que constituirán o Comité para os Dereitos das Persoas con Discapacidade, que recibirá informes periódicos dos Estados Partes acerca dos avances que se fagan para implementar o Convenio. Os Estados Partes terán de designar un punto central no goberno e crear un mecanismo nacional que promova a implementación do Convenio. En decembro de 2008, ten 80 signatarios, 27 dos cales ratificaron. En 2022, xa son 185 os Estados Parte, 8 asinantes e 5 sen acción.
Comité dos Dereitos das Persoas con Discapacidade
O Comité reuniuse en Xenebra, e a súa primeira sesión levouse a cabo do 23 ao 27 de febreiro de 2009. Posteriormente, o Primeiro período de sesións da Conferencia dos Estados Partes na Convención sobre os dereitos das persoas con discapacidade celebrouse en Nova York o 31 de outubro e o 3 de novembro de 2008.
Concello de Borås
A zona forma a parte central da rexión Sjuhäradsbygden, no sur do landskap de Västergötland, e está fortemente asociada coa industria téxtil.
A moza da tardiña
A moza da tardiña (en Primo amore) é un filme italiano de 1978 dirixido por Dino Risi. Pola súa interpretación, Ornella Muti gañou a Grolla d'oro á mellor actriz.
Neutropenia
Tratamento
Os pacientes con neutropenia teñen un risco maior de sufrir infeccións, xa que a súa capacidade para loitar contra as bacterias, virus e fungos está comprometida. Dependendo da gravidade e duración da neutropenia, os síntomas e o tratamento variarán. O tratamento pode incluír a administración de factores estimulantes de colonias (FEC) para estimular a produción de neutrófilos, antibióticos, antifúnxicos ou antivirais para tratar ou previr infeccións, e en certos casos, transfusión de sangue.
Mary Pierce
Mary Pierce, nada en Montreal (Canadá) o 15 de xaneiro de 1975, é unha tenista profesional francesa. Alcanzou seis finais individuais nos torneos de Grand Slam durante a súa carreira, gañando dous títulos. Tamén gañou dous torneos de Grand Slam de dobres. Grazas á súa figura estilizada e grande estatura, ás veces actuou como modelo.
Traxectoria
En 1995, Pierce gañou o seu primeiro título de Grand Slam ao derrotar a propia Sánchez Vicario por 6-3 e 6-2 na final do Aberto de Australia. Ese ano alcanzou o seu máximo posto na clasificación da WTA, o número 3.
En 1997, Pierce volveu xogar a final do Aberto de Australia, mais perdeu contra Martina Hingis por un dobre por 6-2. Tamén perdeu a final dos WTA Tour Championships dese ano con Jana Novotná. Pierce foi membro do equipo francés que gañou a Fed Cup en 1997.
Pierce gañou o seu segundo título de individual de Grand Slam e o seu primeiro de dobres no Aberto de Francia no 2000. Na final de individuais derrotou a Conchita Martínez por 6-2 e 7-5 e converteuse na primeira francesa en gañar o título desde Françoise Durr en 1967. Xogando dobres con Martina Hingis coroouse nesta categoría (a parella xa xogara a final no Aberto de Australia a principios do mesmo ano).
Museo de Historia da Automoción de Salamanca
Características
O Museo de Historia da Automoción de Salamanca tamén está equipado cunha biblioteca, unha hemeroteca, unha videoteca e un arquivo.
Albert Manent i Segimon
Traxectoria
Cando faleceu, en 2014, foi enterrado no Cemiterio do Poblenou (Dep. II, tumba 277, panteón Isidre Quer), co seu pai.
Ferenc Plattkó
Comezos
Iniciou a súa carreira como gardameta de fútbol na súa Budapest natal, xogando no Vasas SC entre 1917 e 1920. Despois dun breve paso polo Wiener AF de Viena, volveu ao Vasas, onde xogou unha tempada máis. Entre 1917 e 1923, foi seis veces internacional con selección de Hungría, Na tempada 1921/22 foi adestrador e porteiro do KAFK Kula da cidade serbia de Kula onde gañou o campionato da subasociación Subotica obtendo o ascenso á Segunda División do Reino dos Serbios, Croatas e Eslovenos. En 1922 o MTK xogou dous amigables contra o FC Barcelona, rematando ambos con empate a 0-0. O FC Barcelona, impresionado con Plattkó, ofreceulle un contrato.
Accidente da ponte nova de Pedre
Persoas
Unha das falecidas era a veciña de Carmoega (Agolada), Mercedes Castro, que ía cear coa filla e os netos a Pontevedra.
Operacións de rescate
No rescate participaron distintas brigadas de bombeiros, entre elas os bombeiros de Ribadumia e a protección civil de Cerdedo-Cotobade, así como o grupo de actividades subacuáticas da Garda Civil e o grupo de rescate de montaña de Trives. A operación resultou complicada polo difícil acceso ao vehículo, por ser de noite e polo temporal que nesas horas afectaba a Galicia. Logo de rescataren os dous sobreviventes e os corpos dos tres falecidos que estaban no interior do bus, as operacións quedaron suspendidas por mor do mal tempo e o caudal do río.
Antágoras de Rodas
Antágoras de Rodas (latín: Antagoras, grego: Ἀνταγόρας) foi un poeta épico grego que viviu na segunda metade do Século -III. Era amigo de Antígono II Gónatas e contemporáneo de Arato.
Terceira República Portuguesa
Antecedentes Históricos
O 25 de abril de 1974, un golpe militar non violento obrigou a Marcello Caetano a abandonar o país. A maioría da poboación portuguesa viría apoiar esta revolución, que entón foi bautizada como a Revolución dos Caraveis debido ao uso de caraveis nos rifles dos soldados como símbolo de paz. Esta revolución provocou o inicio da Terceira República Portuguesa. Nos días posteriores á revolución, houbo unha celebración xeral polo fin dos 48 anos de ditadura, e políticos exiliados como Álvaro Cunhal e Mário Soares regresaron ao país para celebrar o Día do Traballo, no que se coñeceu como símbolo da liberdade restaurada ao país.
Cronoloxía
A continuación están representados nunha liña cronolóxica os presidentes da República, os primeiros ministros e a lexislatura da Asemblea da República.
Amnesia
Clasificación
A amnesia pode ser clasificada en dous tipos, anterógrada e retrógrada.
William Harris Ashmead
Traxectoria
En 1879 comezou a escribir artigos para publicacións científicas e, en 1887, foi nomeado entomólogo de campo, traballando no Ministerio de Agricultura de Florida.
Chrysopidae
Uso no control biolóxico de pragas
Aínda que dependendo das especies e das condicións ambientais, algúns encaixes verdes só consumirán aproximadamente 150 presas en toda a súa vida, noutros casos comeranse 100 pulgóns nunha mesma semana. Así, en varios países, crízanse millóns de tan voraces crisópidos como axentes de control biolóxico de pragas de insectos e ácaros na agricultura e xardíns. Distribúense como ovos, xa que como se indicou anteriormente, son moi agresivos e caníbales en lugares confinados; os ovos eclosionan no campo. O seu rendemento é variable; así, hai interese en máis investigacións para mellorar o uso dos crisopos verdes como control biolóxico de pragas. As especies que até agora atraeron un estudo máis amplo e están máis ou menos dispoñíbeis como ovos de cría en catividade para depositar para incubar en cultivos de plantas infestadas con pragas son varios membros de Chrysoperla e Mallada signatus. Son un depredador natural do barrenador de millo europeo, unha bolboreta que lle custa á industria agrícola estadounidense máis de 1.000 millóns de dólares anuais en perdas de cultivos e control da poboación.
Big Country
Big Country é unha banda escocesa de rock formada en Dunfermline, Fife, no ano 1981. A cima da popularidade do grupo foi de principios a mediados dos 80, aínda que mantivo un seguimento de culto durrante moitos anos dende entón. A música do grupo incorpora folk escocés e música marcial, e la banda diseñou o seu son de guitarra para evocar o son da gaita, o violín e outros instrumentos folclóricos tradicionais.
Nazareth (grupo musical)
Nazareth é unha banda escocesa de hard rock formada en Dunfermline no ano 1968 que cnseguiu varios éxitos no Canadá, Reino Unido e outros países europeos a principios dos anos 70. A súa popularidade expandiuse internacionalmente, chegando aos Estados Unidos, co seu álbum de 1975 Hair of the Dog, que conta cos seus éxitos "Hair of the Dog" e unha versión da balada "Love Hurts". A banda leva gravando e xirando máis de 50 anos.
Amnesia
Diagnóstico
É importante avaliar a capacidade de funcionar profesionalmente, academicamente, de xeito cotián e en emerxencia, pois pode ser preciso designar un coidador ou internar pacientes que perdesen moita capacidade funcional.
Cuestión de sangue
Cuestión de sangue (en Stillwater) é un filme estadounidense de 2021 dirixido por Tom McCarthy. Baséase nun guión escrito por McCarthy xunto con Marcus Hinchey, Thomas Bidegain e Noé Debré. É o primeiro filme de DreamWorks Pictures en ser distribuído por Focus Features. Está protagonizado por Matt Damon como un traballador desempregado dunha plataforma petrolífera de Oklahoma que se embarca cunha muller francesa (Camille Cottin) para demostrar a inocencia da súa filla condenada (Abigail Breslin).
A Laxe, Pradeda, Guntín
A Laxe é un lugar da parroquia de Pradeda no concello lucense de Guntín na comarca de Lugo.
Incursión portuguesa no Val de Monterrei (1801)
Enfrontamentos
A acción dos veciños de Rabal botou por terra calquera continuación dos ataques portugueses. Os oficiais lusos tardaron horas en restaurar a orde nas súas tropas e o propio Gómes Freire tivo que acudir en persoa a Chaves para desacreditar os rumores sobre a súa derrota e levar de volta á fronte a boa parte dos seus soldados.
Tokutarô Itô
Algunhas publicacións
Entre outras:
Antonio Iglesias
O nome Antonio Iglesias pode referirse a:
Malabarismo
Exemplos
Entre os xogos de malabares máis coñecidos están os seguintes elementos que permiten a súa realización:En xeral, un malabarista experimentado pode facer malabares con case calquera obxecto.
Enfoque contemplativo
Os malabares poden converterse así nunha forma especial de meditación: Concéntrase toda a súa atención nun patrón máis ou menos simple, pero perfectamente periódico e xeralmente moi simétrico, que pode controlar completamente. Non hai oportunidade de planificar con antelación ou mirar atrás; se estás facendo malabares ata o límite das túas habilidades, debes concentrarte plenamente no patrón e no teu estado actual. Deste xeito, é posible retirarse completamente da vida cotiá mentalmente por un tempo e desenvolver a paz interior. Este é tamén o núcleo da chamada contemplación, que, en contraste coa meditación, non tenta "baleirar a mente", senón centrarse suavemente nunha mentalidade recorrente declaración vital, unha afirmación positiva ou liberación emocional das preocupacións e limitacións da vida cotiá.
Libra escocesa
Historia
A partir dese momento non volveu existir unha libra escocesa diferente da libra esterlina. Así e todo, os tres bancos principais de Escocia (Royal Bank of Scotland, Bank of Scotland e Clydesdale Bank) imprimen aínda hoxe os seus propios billetes. A denominación do seu valor facial está, no entanto, expresada en libras esterlinas e os billetes teñen curso legal en todo o Reino Unido (aínda que se atopan con máis frecuencia en Escocia), e representan o mesmo valor en libras esterlinas que os billetes emitidos polo Banco de Inglaterra en Inglaterra e en Gales.
Xerión (arte urbana)
Repercusión
O Concello da Coruña mostrou unha actitude crítica e persecutoria, tras manifestar que difundirían e respectarían estas manifestacións. Con posterioridade o concello continuou a eliminar xerións como o mosaico do estadio de Riazor ou o aparecido no parque de Santa Margarida Diversos medios fixéronse eco deste movemento, con forte base comunitaria e faino ti mesmo, dun xeito positivo dentro do campo da arte urbana, da manifestación identitaria local ou reseñado como un atractivo que mostra a vitalidade da cidade.
Robert W. Hoge
Primeiros anos e formación
Nado en Delaware, a familia de Robert W. Hoge trasladouse a Colorado cando o seu pai causou baixa no exército dos Estados Unidos. Na súa infancia comezou a amosar interese pola historia, a arqueoloxía e o coleccionismo, inicialmente de obxectos militares e despois tamén de moedas.
Carreira profesional
Robert W. Hoge é membro da Rittenhouse Society.
En 2012 foi nomeado pola US Mint membro do Comité Consultivo Cidadán sobre a Moeda dos Estados Unidos.
Vida persoal
En decembro de 2012 Hoge casou coa historiadora Inmaculada Socias i Batet, profesora da Universidade de Barcelona.
San Cibrao, San Cibrao de Monte de Meda, Guntín
San Cibrao é un lugar da parroquia de San Cibrao de Monte de Meda no concello lucense de Guntín na comarca de Lugo.
Edwin J. Reiter
Traxectoria
Entre 1964 e 1980 exerceu a súa profesión no xornal Asbury Park Press, de Nova Jersey. Desde o 1 de xullo de 1979 a xaneiro de 1989 escribiu unha columna periódica sobre numismática na sección semanal de Arte e Lecer en The New York Times, e tamén traballou, entre outros, en The Record, de Hackensack, Nova Jersey, desde 1983 ata a súa morte.
I.R.S. Records
Historia
Miles Copeland III, fillo do axente da CIA Miles Copeland Jr., xogou moitos roles na industria británica do punk rock e o new wave de mediados a finais dos 70: axente, representante, produtor, editor de revista e dono de discográfica. O seu irmán Ian era o director dunha axencia de talentos, Frontier Booking International (F.B.I.), mentres que o seu outro irmán, Stewart, tocaba a batería en The Police, un grupo representado por Copeland. O primeiro álbum de The Police publicouse en 1978 a través de A&M Records cun exitoso sinxelo, "Roxanne", que Copeland describiu como un punto de inflexión na súa vida.
A Veiga, San Cibrao de Monte de Meda, Guntín
A Veiga é un lugar da parroquia de San Cibrao de Monte de Meda no concello lucense de Guntín na comarca de Lugo.
O Curral de Arriba, Vilamaior de Negral, Guntín
O Curral de Arriba é un lugar da parroquia de Vilamaior de Negral no concello lucense de Guntín na comarca de Lugo.
Francisca Sampedro Costas
Traxectoria
Comezou a estudar Farmacia na Universidade de Santiago de Compostela en 1947 e logo en 1949 cambiouse a Medicina, carreira que finalizou en 1952. Posteriormente exerceu a súa profesión en Viveiro ata a súa xubilación no ano 2000.
K Records
Historia
Johnson fundou K Records no verán de 1982 coa intención de distribuír casetes dunha banda local, The Supreme Cool Beings, á que gravara actuando para o seu programa de radio na emisora da Evergreen State College, KAOS (FM). Segundo a autora Gina Arnold, o nome "K" orixinalmente viña de "knowledge" (coñecemento). Johnson, porén, declarou que "non está claro por que o nome é K".
Oenothera rosea
Oenothera rosea é unha especie de planta herbácea  bienal, pertencente á familia Onagraceae. Distribúese en Estados Unidos, España,México, Costa Rica, Guatemala, Bolivia, Ecuador, Perú, Arxentina e Uruguai.
Complementación (xenética)
Complementación xenética, heterose e evolución da reprodución sexual
En xeral, os dous aspectos fundamentais da reprodución sexual en eucariotas son a meiose e o cruzamento. Propúxose que estes dous aspectos teñen dúas vantaxes selectivas naturais. A meiose pode ser adaptativa porque facilita a reparación recombinacional dos danos no ADN, que doutro modo serían difíciles de reparar. O cruzamento pode ser adaptativo porque facilita a complementación, que é o enmascaramento de alelos recesivos deletéreos (ver tamén heterose). O beneficio de enmascarar os alelos deletéreos pode ser un importante factor no mantemento da reprodución sexual entre os eucariotas. Ademais, a vantaxe selectiva da complementación que procede dos cruzamentos entre distintas razas, variedades ou cepas pode explicar en boa parte porque na natureza hai unha tendencia a evitar a endogamia (véxase, por exemplo, recoñecemento do parentesco, depresión por endogamia e tabú do incesto).
Mati Manas
Mati Manas (en सिद्देश्वरी) é un filme indio de 1984 dirixido por Mani Kaul. O filme é unha ollada á arte da olaría na India.
Isaura Usero Souto
Traxectoria
Foi expedientada polo réxime franquista e posteriormente rehabilitada en 1942. Traballou como profesora na Academia Balmes de Lugo e como profesora de Matemáticas do Instituto Feminino de Bacharelato de Lugo. Fóra de Galicia traballou como profesora de Física e Química do Instituto Masculino de Salamanca nos anos 60. En 1980 obtivo a cátedra de bacharelato da materia de Matemáticas do Instituto da Coruña onde traballou ata a súa xubilación.
MAGIC
O Major Atmospheric Gamma Imaging Cherenkov (Maior Atmosférico Cherenkov de Imaxes Gamma, coñecido polas súas siglas en lingua inglesa MAGIC) é un telescopio situado no conxunto de observatorios do Roque dos Muchachos, na illa da Palma, en Canarias. É o antecesor do Cherenkov Telescope Array (CTA), situado no mesmo lugar.
Vilarreal, San Romao da Retorta, Guntín
Vilarreal é un lugar da parroquia de San Romao da Retorta no concello lucense de Guntín na comarca de Lugo.
Verónica Salgueiriño
Traxectoria
Verónica Salgueiriño licenciouse en Química na Universidade de Santiago de Compostela en 1999 e realizou o doutoramento na Universidade de Vigo. Despois de realizar estancias posdoutorais na Universität Duisburg-Essen (Alemaña) e na Arizona State University (EEUU), incorporouse ao Grupo Nanomag da Universidade de Santiago de Compostela. En marzo de 2009 incorporouse á Universidade de Vigo como bolseira Ramón y Cajal. Dende maio de 2017 é profesora do departamento de Física Aplicada, onde lidera o Grupo de Materiais Magnéticos.
Isabel de Borbón e Borbón
Isabel de Borbón e Borbón (de nome completo María Isabel Francisca de Asís Cristina Francisca de Paula Dominga de Borbón e Borbón), ​ coñecida popularmente como La Chata, nada en Madrid o 20 de decembro de 1851 e finada en París o 23 de abril de 1931, filla primoxénita de Isabel II e Francisco de Asís de Borbón, foi infanta de España, princesa de Asturias de 1851 a 1857 e de 1874 a 1880 e condesa de Girgenti por casamento.
Luther: The Fallen Sun
Luther: The Fallen Sun tivo unha estrea limitada en cinemas seleccionados o 24 de febreiro de 2023, antes da súa estrea en liña o 10 de marzo de 2023 a través de Netflix.
Juan Garaizabal
Instalacións públicas
miniatura|Balcón da Habana no Museum Park de Miami.
Qu'est-ce qu'on a encore fait au Bon Dieu ?
O filme foi a produción francesa con maior recadación en Francia en 2019 e o terceiro filme de 2019 con maior recadación en Francia. Unha terceira entrega, Qu'est-ce qu'on a tous fait au Bon Dieu ?, estreouse en abril de 2022.
Xeré, Santa Cruz da Retorta, Guntín
Xeré é un lugar da parroquia de Santa Cruz da Retorta no concello lucense de Guntín na comarca de Lugo.
A Retorta, Santa Cruz da Retorta, Guntín
A Retorta é un lugar da parroquia de Santa Cruz da Retorta no concello lucense de Guntín na comarca de Lugo.
Bagram
Capital indogrega
A divindade da cidade parece ser Zeus, como suxire unha moeda de prata do rei grecobactriano Eucrátides I (170-145 a. C.), coa seguinte lenda, que menciona a Alexandría/ Kapisa:
O tesouro de Bagram
O emperador Kanishka construíu moitos edificios na cidade. Na construción dos palacios incluíronse tesouros, do período de devandito emperador: tallos chapados de marfil de orixe india, caixas vernizadas da dinastía chinesa Han, estatuas con motivos helenísticos, moldes de estuco, e vaixelas de prata de orixe mediterránea (probabelmente de Alexandría).
Markell Popel
Mocidade e actividade en Galicia
Segundo Włodzimierz Osadczy, Markell Popel debe incluírse entre aqueles:
Bispo de Polack
O 6 de marzo de 1882, Markell Popel foi trasladado á sé de Polack. Nesta eparquía, ocupouse principalmente da organización de escolas parroquiais, creando 172 destas. Como no caso de Podolia, tamén se preocupou pola creación de coros parroquiais de calidade, e da construción de novas igrexas. En 1887 fundou en Viciebsk a irmandade de San Vladimiro.
Últimos anos
Finou en 1903 en San Petersburgo, e foi enterrado na igrexa de Santo Isidoro, no complexo do mosteiro de Santo Alexandre Nevski. En 1932 os seus restos foron trasladados ao cemiterio de San Nicolao.
Rugby Europe Super Cup
Equipos
Os oito participantes quedarán divididos por criterios xeográficos en dous grupos de catro equipos:
The Beatles: Eight Days a Week
Estrea
O proxecto do filme foi anunciado por Hulu o 4 de maio de 2016 como a súa primeira adquisición documental, como parte dunha colección planificada de Hulu Documentary Films. Estreouse nos cinemas o 15 de setembro, antes de estrearse no servizo de streaming o 17 de setembro.
Celeiro, Maside, Sarria
Celeiro é un lugar da parroquia de Maside no concello lugués de Sarria na comarca de Sarria.
Provincia de Chiriquí
Toponimia
Chiriquí significa «val da Lúa» para os indíxenas ngäbe-buglé. Segundo Phillip Young, o nome do pobo guaymí, aparece mencionado por primeira vez nas Crónicas de Fernando Colón, quen relata a cuarta viaxe de Cristovo Colón polas costas caribeñas do istmo, en 1502. Segundo os cronistas españois, os aborixes chamaban a esta rexión Chiriquí ou Cheriqué, vocábulo que significa «val da Lúa».
Mujaid Sadick Aliu
Traxectoria
En outubro de 2017 debutou co Real Club Deportivo Fabril na Segunda División B ás ordes de Cristóbal Parralo despois de destacar no Xuvenil 'A' da División de Honra dirixido por Rubén Coméndez. O club blindou ao xogador cun contrato profesional, coa intención de que algún día chegase ao primeiro equipo.
Na tempada 2020/21, co Deportivo na Segunda B, foi o xogador con máis minutos disputados do equipo, sendo un fixo na defensa branquiazul, que encaixou só 13 goles durante a campaña.
Provincia de Chiriquí
Xeografía
dereita|miniatura|[[Mapa físico de Chiriquí.]] miniatura|200x200px|Volcán Barú. dereita|miniatura|200x200px|Río Caldera. Chiriquí ten unha superficie de 6547,7 km². Ten algúns ríos como o Palo Alto, Caldera, Chiriquí, Chiriquí Viejo, Los Vales, Cochea, Colgá, Papayal, Agua Blanca, Piedra, David, Fonseca, San Félix, Tabasará. Limita ao norte con Bocas del Toro e a comarca Ngäbe Buglé, ao oeste con Costa Rica, ao leste con Veraguas e ao sur co océano Pacífico. dereita|miniatura|200x200px|Praia Las Lajas, no distrito de San Félix. Ao norte desta provincia atópase a Cordilleira de Talamanca onde nacen numerosos ríos que desembocan no Pacífico, e onde se atopa a elevación máis alta do país, o volcán Barú (ou volcán de Chiriquí) con 3 475 m s. n. m.. Tamén destacan elevacións como o cerro Horqueta, o cerro Picacho (2874 m s. n. m.) e o cerro Pando (2468 m s. n. m.) entre outros. dereita|miniatura|200x200px|Puerto Armuelles e Punta Burica. A provincia de Chiriquí posúe un exclave no extremo oriente, o correxemento de Justo Fidel Palacios no distrito de Tolé, que está separado do resto da provincia pola comarca Ngäbe-Buglé (distrito de Müna). Á súa vez dentro do distrito de Tolé atópanse dous enclaves que pertencen á comarca Ngäbe-Buglé.
Demografía
En anos recentes, chegaron inmigrantes procedentes de varios países, como Países Baixos, Suíza, Alemaña, Estados Unidos, Israel, Francia, Reino Unido, Rusia, Polonia Bélxica, Dinamarca, Ucraína, Letonia, Italia, Colombia, Perú e México. Hai comunidades importantes de costarriqueños, colombianos, nicaraguanos, venezolanos e mexicanos.
Educación
A Universidade Tecnolóxica de Panamá, sede en Chiriquí, nos últimos anos converteuse na universidade máis importante da rexión, xerando egresados con capacidades e aptitudes para as competencias e desenvolvemento da provincia. En 1965, inicia baixo a extensión da facultade de Enxeñaría, coa carreira de Agrimensura. Segundo a páxina oficial da UTP (sede de Chiriquí), inicialmente a universidade comezou nun edificio de madeira de dous pisos, situado entre Avenida 4.ª Leste e Rúa A Sur.
Costa de Malabar
Definicións
miniatura| Bekal Fort Beach en Kerala O termo Costa de Malabar, en contextos históricos, refírese á costa suroeste da India, que se atopa na estreita chaira costeira de Karnataka e Kerala entre a cordilleira dos Ghats occidentais e o mar Arábigo. A costa vai desde o sur de Goa até Kanyakumari no extremo sur da India. A costa sueste da India chámase Costa de Coromandel.
O Romeo, Maside, Sarria
O Romeo é un lugar da parroquia de Maside no concello lugués de Sarria na comarca de Sarria.
Costa de Malabar
Cidades portuarias
Debido á súa orientación cara ao mar e ao comercio marítimo, as cidades da costa de Malabar séntense moi cosmopolitas, e foron o fogar dalgúns dos primeiros grupos de xudeus (coñecidos hoxe como xudeus de Cochin), cristiáns sirios (coñecidos como cristiáns de Santo Tomás), Musulmáns (actualmente coñecidos como Mappilas) e anglo-indios na India.
Historia antiga e medieval
En 1498, Vasco Da Gama estableceu unha ruta marítima a Kozhikode durante a Era dos descubrimentos, que tamén foi a primeira ruta marítima moderna de Europa ao sur de Asia, e levantou asentamentos portugueses, o que marcou o inicio da era colonial da India. Os intereses comerciais europeos das compañías holandesas, francesas e británicas das Indias Orientais tomaron o protagonismo durante as guerras coloniais na India. Travancore converteuse no estado máis dominante de Kerala ao derrotar ao poderoso Zamorin de Kozhikode na batalla de Purakkad en 1755. Despois de que os holandeses fosen derrotados polo rei de Travancore Marthanda Varma, a coroa británica gañou o control de Kerala mediante a creación do distrito de Malabar no norte de Kerala e aliándose co recentemente creado estado principesco de Travancore na parte sur do estado até que a India foi declarada independente en 1947. O estado de Kerala foi creado en 1956 a partir do antigo estado de Travancore-Cochin, o distrito de Malabar e o taluk Kasaragod do distrito de South Canara do estado de Madras.
Antonov An-30
Desenvolvemento
A primeira versión de recoñecemento aéreo do Antonov An-24 foi deseñada por Beriev e designada An-24FK. FK significaba fotokartograficheskiy (mapeo fotográfico). O prototipo tratábase dun An-24A de produción convertido por Beriev en 1966. O An-24FK realizou o seu voo de estrea o 21 de agosto de 1967, coas probas de aceptación do estado completadas en 1970 e a certificación civil conseguida en 1974. Redesignado An-30, a produción comezou en 1971 na factoría de Antonov. Fabricáronse 123 An-30 de produción entre 1971 e 1980 en Kíiv en dúas versións principais.
Meseta do Columbia
Flora
Parte da meseta do Columbia asóciase coa kecorrexión da Meseta do Columbia, parte da ecorrexión coñecida como Nearctic temperate and subtropical grasslands, savannas, and shrublands («pradarías neárticas tépedas e subtropicales, sabanas e matogueiras») do bioma «pasteiros, sabanas e matogueiras tépedas». esquerda|miniatura|200x200px|Múltiples coadas de [[basalto superpostas no macizo basáltico do río Columbia (Moses Coulee, Washington)]]
Torrey, Nova York
Xeografía
Situado a unha altitude de 158 msnm, o concello ocupa unha superficie de 87,22 km2.
O Chouso, Meixente, Sarria
O Chouso é un lugar da parroquia de Meixente no concello lugués de Sarria na comarca de Sarria.
Ivanhoe (filme de 1952)
Ivanhoe é un filme británico-estadounidense de 1952 dirixido por Richard Thorpe e producido por Pandro S. Berman para Metro-Goldwyn-Mayer. Foi rodado en Technicolor, cun elenco composto por Robert Taylor, Elizabeth Taylor, Joan Fontaine, George Sanders, Emlyn Williams, Finlay Currie e Felix Aylmer. O guión foi escrito por Æneas MacKenzie, Marguerite Roberts e Noel Langley, e está baseado na novela histórica de 1819 Ivanhoe, escrita por Walter Scott.
Eclecticismo (arquitectura)
O vocábulo ecléctico procede do adxectivo grego εκλεκτός, que significa "escolleito", que á súa vez deriba do verbo εκλέγω, "escoller". O que fixeron os arquitectos e artistas en xeral da época foi escoller de toda a historia da arte o que máis lles interesaba.
Tamén se empregou para definir ese período a palabra historicismo, referíndose a unha nova visión da historia, en que se pescuda filosoficamente. Porén, eclecticismo ou historicismo non se refiren ao mesmo, xa que o historicismo é o uso dunha linguaxe anterior e o eclecticismo emprega varias linguaxes anteriores nunha mesma arquitectura. As referencias principais do historicismo foron a arte gótica (neogótico), a arte románica (neorrománico) e a arte oriental (orientalismo e exotismo).
Maria Prymachenko
miniatura|Fotografía de Maria Prymachenko Maria Oksentiyivna Prymachenko (ucraíno: Марія Оксентіївна Примаченко) nada en Bolotnia o 12 de xaneiro de 1909 (30 de decembro de 1908, segundo o calendario xuliano vixente entón) e finada no mesmo lugar o 18 agosto de 1997 foi unha pintora de arte folk, que cultivou o estilo de naíf. Artista autodidacta, adicouse á pintura, bordado e cerámica.